ଭୁବନେଶ୍ୱର, ଏପ୍ରିଲ ୨୮(ଲୋକାଲ ୱାୟାର): ବିଶିଷ୍ଟ ନାଟ୍ୟକାର ଡ. ବିଜୟ ମିଶ୍ରଙ୍କର ରବିବାର ପରଲୋକ ହୋଇଥିବା ବେଳେ ସୋମବାର ପୁରୀର ସ୍ୱର୍ଗଦ୍ୱାରରେ ତାଙ୍କର ଅନ୍ତ୍ୟେଷ୍ଟି ସମ୍ପନ୍ନ ହୋଇଥିବା ପରିବାର ପକ୍ଷରୁ କୁହାଯାଇଛି ।
ଆସନ୍ତୁ ଜାଣିବା ଡ. ମିଶ୍ରଙ୍କ ସମ୍ପର୍କରେ କିଛି ଜଣା-ଅଜଣା କଥାଃ
-ଜୁଲାଇ ୧୬, ୧୯୩୬, ସନ୍ତରାଗଡ଼ିଆ, ନିଳଗିରି, ବାଲେଶ୍ୱରରେ ଡ. ମିଶ୍ରଙ୍କର ଜନ୍ମ ହୋଇଥିଲା । ପିତା/ମାତାଃ ସ୍ୱର୍ଗତ ହରିହର ମିଶ୍ର ଓ ଅନ୍ନଌୂର୍ଣ୍ଣା ମିଶ୍ର ।
ବୃତ୍ତିରେ ସିଭିଲ୍ ଇଞ୍ଜିନିୟର ଥିଲେ ମଧ୍ୟ ସେ ନାଟ୍ୟକାର,ନିର୍ଦ୍ଦେଶକ, ଫିଲ୍ମ ନିର୍ଦ୍ଦେଶକ, ସଂଳାପ ଓ ଚିତ୍ରନାଟ୍ୟକାର ଭାବେ ବେଶି ପରିଚିତ ଥିଲେ ।
- ସେ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟରୁ ଡିଲିଟ୍, ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର, କୋଣାର୍କ ସମ୍ମାନ, କେନ୍ଦ୍ର ସଙ୍ଗୀତ ନାଟକ ଏକାଡେମୀ ଟାଗୋର ସମ୍ମାନ, କେନ୍ଦ୍ର ସାହିତ୍ୟ ଓ ରାଜ୍ୟ ସାହିତ୍ୟ ଏକାଡେମୀ ପୁରସ୍କାର ସମେତ ବିଭିନ୍ନ ନାଟକ ଓ ସିନେମା ପାଇଁ ଜାତୀୟ ଓ ରାଜ୍ୟସ୍ତରରେ ପୁରସ୍କାର ପାଇଥିଲେ ।
- ତାଙ୍କର ଅର୍ଦ୍ଧଶତକରୁ ଅଧିକ ସିନେମା ରହିଛି । ଯାହାର ସେ କାହାଣୀ, ଚିତ୍ରନାଟ୍ୟ ପ୍ରସ୍ତୁତି ସାଙ୍ଗକୁ ସଂଳାପ ଲେଖିଛନ୍ତି ।
ଯେଉଁଥିରେ ଜାତୀୟ ପୁରସ୍କାରପ୍ରାପ୍ତ ସିନେମା 'ହାକିମବାବୁ'ଠୁ ଆରମ୍ଭ କରି ୬ଟି ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିବା 'ରଜନୀଗନ୍ଧା' ରହିଛି ।
'ରଜନୀଗନ୍ଧା'ର ଚିତ୍ରନାଟ୍ୟ ଓ ନିର୍ଦ୍ଦେଶନା ଭାର ବି ସେ ଗ୍ରହଣ କରିଥିଲେ ।
ଏହାବାଦ୍ ଓଡ଼ିଆ ସିନେମାର କୀର୍ତ୍ତିସ୍ତମ୍ଭ 'ଯାଯାବର' ଓ ସାଧୁ ମେହେରଙ୍କ ନିର୍ଦ୍ଦେଶିତ ଏବଂ ଚିଲଡ୍ରେନ୍ ଫିଲ୍ମ ସୋସାଇଟି ଅଫ୍ ଇଣ୍ଡିଆ ପ୍ରଯୋଜିତ 'ବାବୁଲା' ସହ 'ଶ୍ରୀଜଗନ୍ନାଥ', 'ଲକ୍ଷ୍ମୀ ପୂଜା', 'ମା' ମଙ୍ଗଳା', 'ତଅପୋଇ', 'ସପନ ବଣିକ', 'ଅଶାନ୍ତ ଗ୍ରହ', 'ସୁନା ଚଢ଼େଇ', 'ଯାହାକୁ ରଖିବେ ଅନନ୍ତ', 'ଡୋରା', 'ମାନିନୀ', 'ବୋଉ', 'ଲକ୍ଷେ ଶିବ ପୂଜି ପାଇଚି ପୁଅ', 'ପଞ୍ଜୁରି ଭିତରେ ଶାରୀ', 'ଜନନୀ' ଆଦି ଅନ୍ୟତମ । ଏହାର ସଂଳାପ ସେ ଲେଖିଛନ୍ତି ।
- ସିନେମା ବ୍ୟତୀତ ନାଟ୍ୟ ରଚନା ଓ ନିର୍ଦ୍ଦେଶନା ଥିଲା ତାଙ୍କର ଆଉ ଏକ ପରିଚୟ । ୧୯୬୦ 'ଜନନୀ'ରୁ ଆରମ୍ଭ କରି 'ଅଶାନ୍ତ ଗ୍ରହ', 'ତିମିର ତୀର୍ଥ', 'ପ୍ରତୀକ୍ଷା', 'ଯାଯାବର', 'ପର୍ଶୁରାମ', 'ଶବ ବାହକ ମାନେ', 'ଯାଦୁକର', 'ଲାଷ୍ଟ ଟ୍ରେନ୍', 'ଭଙ୍ଗା ଆଇନା', 'ଏକଦା ଲାବଣ୍ୟ', 'ଅଚାନକ ଅକସ୍ମାତ', 'ତାରି ଲାଗି', 'ଜଣେ ରାଜା ଥିଲେ', 'ତଟ ନିରଞ୍ଜନା', 'ଦୁଇଟି ସୂର୍ଯ୍ୟ ଦଗ୍ଧ ଫୁଲକୁ ନେଇ', 'ବାନ ପ୍ରସ୍ଥ' ଆଦି ବହୁ ସଫଳ ନାଟକର ନାୟକ ସେ ଥିଲେ । ଏହି ନାଟକଗୁଡ଼ିକ ଦୂରଦର୍ଶନ, ରେଡିଓରେ ପ୍ରସାରିତ ହେବା ସହ ଜାତୀୟ ଓ ରାଜ୍ୟସ୍ତରରେ ପୁରସ୍କାର ପାଇଛି ।
- ସବୁଠି ଥିଲା ତାଙ୍କ ଉପସ୍ଥିତି । ନାଟକ କି ସିନେମା ନୁହେଁ ଟେଲିଫିଲ୍ମ, ଧାରାବାହିକରେ ବି ନିଜ ପ୍ରତିଭାର ପ୍ରମାଣ ଦେଇଥିଲେ ।
କୋମଳ ଗାନ୍ଧାର, ଯେ ପକ୍ଷୀ ଉଡ଼େ ଯେତେ ଦୂର, ସକାଳ ଅପେକ୍ଷାରେ, ମନ ଅରଣ୍ୟ, ଶ୍ରୀଜଗନ୍ନାଥ, ସାରା ଆକାଶ, ସକାଳ ସୂର୍ଯ୍ୟ, ଏଠି ସେଠି ସବୁଠି, ପ୍ରତିବିମ୍ବ- ରୁନି ପାଇଁ ନିରବ ପ୍ରାର୍ଥନା, ତାସର ଘର, ନବକଳେବର ଭଳି ଧାରାବାହିକ ମଧ୍ୟରୁ କେତେକର ସଂଳାପ ଲେଖିଛନ୍ତି ତ ପୁଣି କାହାର କାହାଣୀ ଓ ଚିତ୍ରନାଟ୍ୟ ପ୍ରସ୍ତୁତ କରିଥିଲେ ।
ଆଇନା ଏବଂ ଉଦ୍ଧବ କେତେ ତୁ ପଚାରୁରେ ନିର୍ଦ୍ଦେଶନା ଦେଇଥିଲେ । ସପନ ଏବଂ ଯଶୋଧାରା ଟେଲିଫିଲ୍ମର ଚିତ୍ରନାଟ୍ୟ ପ୍ରସ୍ତୁତ କରିଥିଲେ । ବହୁ ପ୍ରାମାଣିକ ଚିତ୍ର ପଛରେ ଶ୍ରୀ ମିଶ୍ର ରହିଥିଲେ ।
- ୪ ଦଶନ୍ଧିରୁ ଊଦ୍ଧ୍ୱର୍ ସମୟ ଧରି ସେ ଗୋଟିଏ ସ୍ଲୋଗାନ ନେଇ ଆଗେଇ ଚାଲିଥିଲେ 'ବଞ୍ଚିଛି ବୋଲି ଲେଖୁଛି, ଲେଖୁଛି ବୋଲି ବଞ୍ଚିଛି' ।
-ସାମୁଏଲ୍ ସାହୁ କହିଥିଲେ, ଜଣେ ବିଜୟ ମିଶ୍ର । ପୂର୍ବରୁ ଚିହ୍ନା ପରିଚୟ ହୋଇ ସରିଥିବା ସାମୁଏଲ୍ ସାହୁଙ୍କ ସହ ବିଜୟ ମିଶ୍ରଙ୍କର ଦିନେ ହଠାତ୍ ହୀରାକୁଦ କାର୍ଯ୍ୟସ୍ଥଳୀରେ ଭେଟ ହୋଇଥିଲା ।
ସେଠି ତାଙ୍କ ସହ କଥାବାର୍ତ୍ତାରୁ ନାଟକ ଲେଖା ଏବଂ ଚାକିରି ତା' ମଝିରେ ଶ୍ରୀ ମିଶ୍ରଙ୍କ ଅବସ୍ଥା ଶୁଣି ଶ୍ରୀ ସାହୁ ଉପରିସ୍ଥ ଅଧିକାରୀଙ୍କୁ ଦେଖା କରିଥିଲେ ।
କହିଥିଲେ, ଆପଣଙ୍କ ପାଖରେ ୬୦୦-୭୦୦ ସୁପରଭାଇଜର ଅଛନ୍ତି ସତ, କିନ୍ତୁ ସେମାନଙ୍କ ଭିତରେ ଜଣେ ବିଜୟ ମିଶ୍ର ଅଛନ୍ତି । ଯିଏ ଇଞ୍ଜିନିୟର ହୋଇପାରନ୍ତି କିନ୍ତୁ ଜଣେ ଭଲ ନାଟ୍ୟକାର ।
ସେ ଦିନେ ଏକ ନମ୍ବର ନାଟ୍ୟକାର ହେବେ । ଏତିକି କହି ଅଧିକାରୀଙ୍କଠୁ ଛୁଟି ମଞ୍ଜୁର କରି ଦୁଇଦିନ ପାଇଁ ସାଥୀରେ ନେଇଯାଇଥିଲେ । ଅଧୁରା ଥିବା ନାଟକ ପୂରା କରିଥିଲେ । ଶେଷରେ ମଞ୍ଚସ୍ଥ ହୋଇଥିଲା ନାଟକ 'ଜନନୀ' ।
-ତ୍ରିମୂର୍ତ୍ତି ଭିତରେ ଅନ୍ୟତମ ମୂର୍ତ୍ତି ଥିଲେ ବିଜୟ ମିଶ୍ର । ଶ୍ରୀ ମିଶ୍ରଙ୍କ ତିନୋଟି ନାଟକ ଫିଲ୍ମର ରୂପ ନେଇଥିଲା । 'ଜନନୀ', 'ଯାଯାବର' ଏବଂ 'ଅଶାନ୍ତଗ୍ରହ' ।
ଜନନୀ କଟକ ଅନ୍ନପୂର୍ଣ୍ଣାରେ ପ୍ରଦର୍ଶିତ ହୋଇ ସଫଳତା ହାସଲ କଲା ପରେ ମହମ୍ମଦ ମହସିନ ଫିଲ୍ମ କରିଥିଲେ । ଶ୍ରୀ ମିଶ୍ରଙ୍କ ପାଇଁ ଆକସ୍ମିକ ଥିଲା 'ଯାଯାବର' ।
ଜନତା ରଙ୍ଗମଞ୍ଚରେ ନାଟକ ପ୍ରଦର୍ଶିତ ହୋଇଥିଲା । ବନ୍ଧୁ ଅକ୍ଷୟ ମହାନ୍ତି କହିଲେ, ଏହାକୁ ସିନେମା କଲେ ବଢ଼ିଆ ହେବ । ପରେ ଶ୍ରୀ ମିଶ୍ରଙ୍କ ଦୁଇ ବନ୍ଧୁ, ଅକ୍ଷୟ ମହାନ୍ତି ମିଶି ମିଶି ନିତାଇ ପାଲିତଙ୍କ ପାଖରେ ପହଞ୍ଚିଥିଲେ ।
ସେ କହିଥିଲେ, ସମୟ ନାହିଁ । ଶେଷରେ ସ୍ଥିର ହେଲା ତ୍ରିମୂର୍ତ୍ତି ମିଶି ସିନେମା କରିବେ । ପରେ ଅକ୍ଷୟ ମହାନ୍ତି ଏବଂ ହେମନ୍ତ ଦାସ ଯୋଡ଼ି ହେଲେ । ଶ୍ୟାମାଲ ମୁଖାର୍ଜୀଙ୍କୁ ଡକାଯାଇଥିଲା ।
ସେ ଚିଫ୍ ଆସିଷ୍ଟାଣ୍ଟ ହୋଇ ସବୁ ଶିଖାଇଥିଲେ । ହେମନ୍ତ ଦାସ ଅଭିନୟ କଥା ବୁଝିଥିଲେ, ସଙ୍ଗୀତ ଓ ନୃତ୍ୟ ଅକ୍ଷୟ ମହାନ୍ତି ଏବଂ ଚିତ୍ରନାଟ୍ୟ ଓ ସଂଳାପ ଭାର ଶ୍ରୀ ମିଶ୍ରଙ୍କ ଉପରେ ପଡ଼ିଥିଲା ।
ଏହାପରେ ଯାହା ହେଲା ତାହା ଇତିହାସ । ଏହାପରେ ଆଉ କୌଣସି ସିନେମା ପାଇଁ ତ୍ରିମୂର୍ତ୍ତି ଏକାଠି ହୋଇନାହାନ୍ତି ।
- 'ଅଶାନ୍ତ ଗ୍ରହ' ୬ମାସ ଧରି ଅନ୍ନପୂର୍ଣ୍ଣା ଥିଏଟର ବି ଗ୍ରୁପରେ ଟିକେଟ୍ ବ୍ଲାକ୍ ହୋଇ ନାଟକ ଚାଲିଥିଲା । ଲୋକେ ଟେଲିଫୋନ୍ କରି ସିଟ୍ ବୁକ୍ କରୁଥିଲେ । ଏହାକୁ ଫିଲ୍ମ କରିବାକୁ ବହୁତ ପ୍ରଯୋଜକ ମନ ବଳାଇଥିଲେ ।
'ଯାହାକୁ ରଖିବେ ଅନନ୍ତ' ଥିଲା ଓଡ଼ିଆ ସୋଲେ । 'ଯାହାକୁ ରଖିବେ ଅନନ୍ତ' ଫିଲ୍ମ ରିଲିଜ୍ ହୋଇଥାଏ । ବାରିପଦାରେ ବସି 'ମାନିନୀ'ର ସ୍କ୍ରିପ୍ଟ ଲେଖୁଥାନ୍ତି ଶ୍ରୀ ମିଶ୍ର ।
ଯେହେତୁ ସିନେମା ସହ ଭୀଷଣ ଜଡ଼ିତ ଥିଲେ ତେଣୁ ମନ ଛଟ ପଟ ହେଉଥାଏ । କ'ଣ ହେବ ଫିଲ୍ମ? ରାତି ୧୦ଟାରେ ବସନ୍ତ ବାବୁ ଟେଲିଫୋନ୍ କଲେ... ରିଲିଜ୍ ବହୁତ ଭଲ ହୋଇଛି ।
ପ୍ରଥମ ଥର ଦର୍ଶକ ଭିଲେନ୍ ସଂଳାପରେ ତାଳି ମାରିଲେ । ଏହାଠୁ ବଡ଼ ସଫଳତା ଆଉ କ'ଣ ଅଛି । ପୂରା ଓଡ଼ିଆର ସୋଲେ । ତୁମକୁ ମାନିବାକୁ ପଡ଼ିବ ଶ୍ରୀ ମିଶ୍ର କହି ପ୍ରଶଂସା କରିଥିଲେ ।
- ଏହି ଖୁସି ପରବର୍ତ୍ତୀ ସମୟରେ ଦ୍ୱିଗୁଣ ହୋଇଥିଲା ଯେତେବେଳେ 'ମୋ କୋଳ ତୋ ଝୁଲଣା' ପାଇଁ ପ୍ରଥମ ଥର ସର୍ବାଧିକ ପାରିଶ୍ରମିକ ମିଳିଥିଲା ଶ୍ରୀ ମିଶ୍ରଙ୍କୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
